### Beslutninger

Johan Mathiasen med bemærkning, at byrådet i sit møde den 6. marts 2024 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 28. februar 2024.

Enhedslisten de Rød-Grønnes og Danmarksdemokraternes byrådsgrupper og Kenneth Thorsen kunne ikke tiltræde indstillingen.

Borgmesterens Afdeling udarbejder notat.

Sagen blev behandlet samme med sag 4.

###

.

### Resume

Der er i de seneste år arbejdet med at skabe grundlag for at bygge et nyt fodboldstadion i [adresse]. Det økonomiske grundlag er skabt gennem donationer fra [adresse] Brian Kristoffersen og fra Lind Invest.

Der er desuden afsat kommunale midler til arbejdet med forberedelse af byggeriet og til en udviklingsplan for [adresse]. Midlerne er afsat i Investeringsplan 2024-2033.

Det nye stadion er tegnet af Team Zaha Hadid, og Laus Dam er hovedentreprenør. Det vil ligesom det eksisterende stadion ligge for enden af [adresse] bag Stadionhallerne og i sammenhæng med en ny, stor og offentligt tilgængelig plads, der skal binde den nye idrætsby sammen.

Forberedelsen og projektering af det nye stadion er nu så langt, at byggeriet kan igangsættes, og der søges derfor om bevillinger til gennemførelse af projektet.

Udover selve stadionbyggeriet omfatter projektet også genetablering og opgradering af tennisbanerne og tilhørende faciliteter ved stadion, da de påvirkes af byggeprocessen.

### Beslutningspunkter

Det indstilles:

At 1) der gives anlægsbevilling på 655,5 mio. kr. til etablering af Nyt Stadion Aarhus inkl. genetablering af tennisbaner og tilhørende faciliteter.

At 2) der frigives rådighedsbeløb på 650,9 mio. kr. til etablering af Nyt Stadion [adresse] finansieret af donationer fra [adresse] Brian Kristoffersen og Lind Invest samt bidrag fra AGF som angivet i afsnit 6.

At 3) der frigives rådighedsbeløb på 4,6 mio. kr. til genetablering af tennisbaner og tilhørende faciliteter finansieret af midler afsat i [adresse] Investeringsplan til [adresse].

At 4) der gives indtægtsbevilling på 228,7 mio. kr. til donation fra Lind Invest fordelt som angivet i afsnit 6.

At 5) der gives indtægtsbevilling på 29,2 mio. kr. til betaling fra AGF A/S for tilkøb fordelt som angivet i afsnit 6.

At 6) manglende prisfremskrivning på 6,2 mio. kr. finansieres via overskud fra salget af KVIK-værnemidler (Kommunalt Værnemiddel Indkøb), og at den tekniske overførsel foretages i forbindelse med Aarhus Kommunes Regnskab for 2023.

At 7) måltallet for den finansielle egenkapital justeres med 164,2 mio. kr., jf. afsnit 6..

### Borgmesterens Afdelings påtegning

Fremsendes til Magistraten.

Jævnfør kommunes økonomiske styringsprincipper kan måltallet for den finansielle egenkapitalændres som følge af større driftsfinansierede anlægsinvesteringer. Den økonomiske metodefor finansiering af anlægsudgifterne via udlæg fra kommunekassen og efterfølgende løbendetilbagebetaling fra AGF A/S via lejeindtægter, kan betragtes som en driftsfinansieret anlægsinvestering.

Borgmesterens Afdeling skal på den baggrund anbefale, at måltallet for den finansielle egenkapital justeres med 164,2 mio. kr., svarende til den driftsfinansierede anlægsinvestering.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 23-01-2024

Kirsten Kjeldsen:

Fremsendes til [adresse] med bemærkning, at Magistraten i mødet den 23. januar 2024 anbefaler, at byrådet tiltræder Borgmesterens Afdelings indstilling af 10. januar 2024.

Nicolaj Madsen tog forbehold vedrørende finansiering via KVIK-værnemidler, og ønsker vurdering af muligheden for alternativ finansiering.

Borgmesterens Afdeling udarbejder notat.

Kenneth Thorsen var forhindret i at deltage i sagens behandling.

Udvalg: [adresse]

Dato: 31-01-2024

Kirsten Kjeldsen:

Fremsendes til Økonomi- og Erhvervsudvalget til behandling i henhold til beslutning i byrådets møde den 31. januar 2024.

Sagen blev behandlet med sag 3.

Udvalg: Økonomi- og Erhvervsudvalget

Dato: 28-02-2024

Kirsten Kjeldsen: 4

Sagerne Nyt stadion [adresse] – Anlægsbevilling og Lejekontrakt med AGF A/S på Nyt Stadion [adresse] blev behandlet sammen på udvalgsmødet d. 28. februar 2024.

Udvalget kunne enstemmigt tiltræde indstillingerne i overensstemmelse med Magistratens anbefaling.